Aber äbe tempi passati, mi het liecht afo chränkle. Dürzug häts nid möge verlide. Der Frouechor het der Alois Dickerhof als Chorleiter gha. Öppe 1990 isch der Herr Dickerhof ou Chorleiter vom Männerchor worde. Beidi Chör hei also der glich Dirigänt gha. So isch es uf der Hand gläge, dass me eifach sängerisch zäme gspannet het. Zersch het me no getrennt probet, später de ou gmeinsam. Ds Organisatorische isch aber no sträng getrennt blibe. Beid Chör hei e Vorstand und e Musikkommission gha. Jede Chor für  sich alleini hät nümme chönne es Konzärt gä. Ou hei d′Asprüch vo däm wo me hät wölle singe nümm ganz mit däm wo me het chönne singe überigstimmt. Beid Vorständ hei sich de zämegsetzt und der Zämeschluss vorbereitet.